Η Μούμια (ταινία, 1999)

Η Μούμια (αγγλικά: The Mummy) είναι κινηματογραφική ταινία παραγωγής της Universal Pictures. Είναι μια αμερικανική ταινία είδους φαντασίας, δράσης και μονομαχιών, παραγωγής 1999, σε σκηνοθεσία του Στίβεν Σόμμερς, ο οποίος έγραψε και το σενάριο. Πρωταγωνιστούν οι Μπρένταν Φρέιζερ, Ρέιτσελ Βάις, Τζον Χάνα και ο Άρνολντ Βοσλόου στον ρόλο της μούμιας. Η ταινία είναι ένα χαλαρό ριμέικ (remake) της ομότιτλης ταινίας τρόμου του 1932, με τον Μπόρις Καρλόφ στον τιτλοδοτούμενο ρόλο. 

Αρχικά, σχεδιάστηκε για να είναι τμήμα μιας σειράς ταινιών τρόμου χαμηλού προϋπολογισμού, αλλά τελικά κατέληξε να είναι μπλοκμπάστερ (blockbuster) περιπετειώδης ταινία, με κάποια στοιχεία τρόμου.

Τα γυρίσματα ξεκίνησαν στις 4 Μαΐου 1998 και διήρκησαν δεκαεπτά εβδομάδες, στο Μαρακές, Μαρόκο. Επίσης γυρίσματα έγιναν στην έρημο της Σαχάρας, καθώς και σε στούντιο στη Μεγάλη Βρετανία. Τα οπτικά εφέ δημιουργήθηκαν από το στούντιο της Industrial Light & Magic, όπως επίσης και οι εικόνες που παρήχθησαν από υπολογιστή / Computer-generated imagery (CGI). Την μουσική συνέθεσε ο Τζέρυ Γκοντσμιθ.

Κυκλοφόρησε στους κινηματογράφους παγκοσμίως το 1999 και ήταν εισπρακτικά μια μεγάλη επιτυχία, με έσοδα 415,9 εκατομμύρια δολάρια παγκοσμίως. Επίσης έλαβε κυρίως θετικές κριτικές. Η εισπρακτική επιτυχία οδήγησε στην παραγωγή της ταινίας Η Μούμια Επιστρέφει του 2001, συνέχεια της πρώτης, σε ένα spin-off, το The Scorpion King του 2002, καθώς και στην ταινία Η Μούμια: Η Αυτοκρατορία του Δράκου του 2008.

 Σύνοψη 
Στις Θήβαι της Αίγυπτου το 1290 π.Χ., ο αρχιερέας Ιμχοτέπ Ιμούθης έχει μια παράνομη ερωτική σχέση με την Ανάκ-Σου-Ναμόν, την ερωμένη του Φαραώ Σέτι Α. Όταν ο Φαραώ ανακαλύπτει την υπόθεση, ο Ιμχοτέπ και Ανάκ-Σου-Ναμόν τον δολοφονούν. Ο Ιμχοτέπ φεύγει, ενώ η Ανάκ-Σου-Ναμόν σκοτώνει τον εαυτό της, και περιμένει τον Ιμχοτέπ να την αναστήσει. Ο Ιμχοτέπ και οι ιερείς του κλέβουν το πτώμα της και το πηγαίνουν στην Χαμουνάπτρα, την πόλη των νεκρών, αλλά το τελετουργικό της ανάστασης της Ανάκ-Σου-Ναμόν διακόπτεται από τους σωματοφύλακες του Σέτι, τους Medjai, που τους είχαν κυνηγήσει. Οι ιερείς του Ιμχοτέπ μουμιοποιούνται ζωντανοί, ενώ ο ίδιος ο Ιμχοτέπ καταδικάστηκε να υποστεί την Χομ-Ντάι, τη χειρότερη αιγυπτιακή κατάρα. Μουμιοποιήθηκε ζωντανός και τον έβαλαν σε μια σαρκοφάγο με αιγυπτιακούς σαρκοφάγους σκαραβαίους. Ο Ιμχοτέπ σφραγίζεται μακριά σε μια σαρκοφάγο και διατηρείται υπό αυστηρή επιτήρηση από τους Medjai, οι οποίοι έχουν αναλάβει να αποτρέψουν την επιστροφή του.

3.200 χρόνια αργότερα, το 1926, μια ομάδα Αμερικανών ανακαλύπτει το σημείο ταφής του και αποκαλύπτουν το πτώμα του, αλλά τον επαναφέρουν στη ζωή κατά λάθος και μετά θα προσπαθήσουν να τον σταματήσουν με κάθε τρόπο, καθώς ο ίδιος αρχίζει να σκορπάει φυσικές καταστροφές και θανάτους γύρω του.

 Διανομή ρόλων  
 Μπρένταν Φρέιζερ - Ρικ Ο'Κόνελ
 Ρεΐτσελ Βαΐς -'Έβελιν Ήβη Κάρναχαν Τζον Χάνα - Τζόναθαν Κάρναχαν Άρνολντ Βόσλοου - Αρχιερέας Ίμχοτεπ Κέβιν Ο'Κόνορ -Μπένι Γκάμπορ Πατρίσια Βελάσγκιεζ - Ανάκ-Σου-Ναμον 
 Όντεντ Φερ - Άρντεθ Μπεΐ 
 Μπερνάντ Φοξ - Κάπταιν Γουίνστον Χάβλοκ 
 Έρικ Αβάρι - Δρ. Τέρενς 

 Βραβεία και Υποψηφιότητες 
 Βραβείο Έτος Κατηγορία Υποψήφιος-ιοι  ΑποτέλεσμαΌσκαρ2000Καλύτερη Μίξη ΉχουΛέσλι Σάτζ, Κρις Κάρπεντερ, Ρικ Κλαΐν και Κρις ΜούνροMTV Movie Awards2000Καλύτερη Σκηνή Δράσης

 Παραπομπές 

 Εξωτερικοί σύνδεσμοι 

  Η Μούμια στην AllMovie Η Μούμια στην Rotten Tomatoes Η Μούμια στην Metacritic''

Κατηγορία:Αμερικανικές ταινίες της δεκαετίας 1990
Κατηγορία:Ταινίες παραγωγής Universal Pictures
Κατηγορία:Ταινίες του 1999
Κατηγορία:Αγγλόφωνες ταινίες
Κατηγορία:Ταινίες γυρισμένες στην Αίγυπτο
Κατηγορία:Αμερικανικές ταινίες τρόμου
Κατηγορία:Ταινίες γυρισμένες στο Μαρόκο
Κατηγορία:Ταινίες με μουσική σύνθεση Τζέρι Γκόλντσμιθ